শুভেন্দু অধিকারী সহ সাসপেন্ড ৪ বিজেপি বিধায়ক

কলকাতা: বিধানসভায় (Assembly) সাসপেন্ড (Suspended) করা হল বিরোধী দলনেতা শুভেন্দু অধিকারী (Suvendu Adhikari) সহ চার বিজেপি (BJP) বিধায়ককে। সোমবার এই সিদ্ধান্ত নেন বিধানসভার অধ্যক্ষ বিমান বন্দ্যোপাধ্যায়। জানা গিয়েছে, তাঁদের ৩০ দিনের জন্য সাসপেন্ড করা হয়েছে।

শুভেন্দু সহ যেসব বিজেপি বিধায়ককে সাসপেন্ড করা হয়েছে, তাঁরা হলেন- অগ্নিমিত্রা পল, বিশ্বনাথ কারক এবং বঙ্কিম ঘোষ। সরস্বতী পুজোতে সংঘাত নিয়ে তাঁদের আনা মুলতবি প্রস্তাব খারিজ হয়ে যাওয়ার পরেই এই নির্দেশ দেওয়া হয়েছে বলে খবর।

আরও পড়ুন: নিয়োগ দুর্নীতি, সিবিআই চার্জশিটে দিব্যেন্দু অধিকারী সহ ভারতী ঘোষের নাম

সূত্রের খবর, সোমবার বিধানসভার অধিবেশন শুরু হওয়ার পরেই রাজ্যে সরস্বতী পুজোতে অশান্তি নিয়ে বিধানসভা মুলতুবির প্রস্তাব আনা হয় বিজেপির পক্ষ থেকে। এদিন বিশানসভায় মুলতুবি প্রস্তাব পাঠ করেন বিজেপি বিধায়ক অগ্নিমিত্রা পল। তবে এই প্রস্তাব শোনার পরেই অধ্যক্ষ সাফ জানিয়ে দেন যে, এই প্রস্তাব নিয়ে কোনও আলোচনা হবেনা।

তারপরেই বিক্ষোভ দেখাতে শুরু করেন বিজেপি বিধায়করা। জানা গিয়েছে, শুভেন্দু অধিকারী স্পিকারের কাছে গইয়ে প্রস্তাবের কাগজ ছুঁড়ে দেন এবং বিজেপি বিধায়করা ওয়াকআউট করেন। এরপর স্পিকার বিমান বন্দ্যোপাধ্যায় বিজেপি বিধায়কদের উদ্দেশে বলেন, “আপনারা যে আচরণ করছেন যথাযথ নয়। নিন্দা করছি।” তারপরেই এই সাসপেনশন অর্ডার দেন তিনি।

দেখুন আরও খবর: