নাবালিকা অ্যাথলিটকে যৌন হেনস্থা! বরখাস্ত জাতীয় স্তরের কোচ

ওয়েব ডেস্ক: জাতীয় স্তরের এক নাবালিকা শুটারকে যৌন হেনস্থার (Sexual Harassment) অভিযোগে বরখাস্ত করা হল জাতীয় শুটিং কোচ (National Shooting Coach) অঙ্কুশ ভারদ্বাজকে (Ankush Bharadwaj)। তাঁর বিরুদ্ধে হরিয়ানা পুলিশের (Haryana Police) কাছে লিখিত অভিযোগ দায়ের হয়েছে এবং পকসো (POCSO) আইনে মামলা রুজু করে ইতিমধ্যেই তাঁকে আটক করা হয়েছে বলে খবর।

পুলিশ সূত্রে জানা গিয়েছে, ডঃ কর্ণী সিং শুটিং রেঞ্জে আয়োজিত একটি জাতীয় স্তরের প্রতিযোগিতার সময় ঘটনাটি ঘটে। প্রায় তিন সপ্তাহ আগে ওই প্রতিযোগিতায় অংশ নিতে দিল্লি এসেছিল ১৭ বছরের ওই নাবালিকা শুটার। অভিযোগ অনুযায়ী, পারফরম্যান্স মূল্যায়নের অজুহাতে ফরিদাবাদের একটি হোটেলে তাঁকে ডেকে পাঠান জাতীয় শুটিং কোচ অঙ্কুশ ভারদ্বাজ।

আরও পড়ুন: ছাড়পত্র দিল BCCI, শ্রেয়সের ‘কামব্যাক’ কি নিউজিল্যান্ড সিরিজেই?

নাবালিকার অভিযোগ, প্রথমে হোটেলের লবিতে কথা বলার আশ্বাস দেওয়া হলেও পরে অঙ্কুশ তাঁকে ঘরের ভিতরে আসতে বাধ্য করেন। সেখানেই তাঁর বিরুদ্ধে যৌন হেনস্থার অভিযোগ ওঠে। বিষয়টি পরিবারের নজরে আসার পর গত মঙ্গলবার কোচের বিরুদ্ধে হরিয়ানা পুলিশের কাছে অভিযোগ দায়ের করা হয়। হরিয়ানা পুলিশ জানিয়েছে, অভিযোগের গুরুত্ব বিবেচনা করে পকসো আইনে মামলা রুজু করা হয়েছে। ঘটনার দিনের সিসিটিভি ফুটেজ খতিয়ে দেখে তদন্ত চলছে।

উল্লেখ্য, অঙ্কুশ ভারদ্বাজ দেশের ১৩ জন জাতীয় স্তরের পিস্তল কোচের মধ্যে একজন ছিলেন। ন্যাশনাল রাইফেল অ্যাসোসিয়েশন অফ ইন্ডিয়ার পক্ষ থেকে তাঁকে এই দায়িত্ব দেওয়া হয়েছিল। অভিযোগ প্রকাশ্যে আসার পরই তাঁকে সাসপেন্ড করা হয়েছে।

দেখুন আরও খবর:

The post নাবালিকা অ্যাথলিটকে যৌন হেনস্থা! বরখাস্ত জাতীয় স্তরের কোচ first appeared on KolkataTV.

The post নাবালিকা অ্যাথলিটকে যৌন হেনস্থা! বরখাস্ত জাতীয় স্তরের কোচ appeared first on KolkataTV.