সাসপেন্ড বর্ধমান রাজ কলেজের প্রিন্সিপাল

বর্ধমান: সাসপেন্ড বর্ধমান রাজ কলেজের (Bardwan Raj College) প্রিন্সিপাল নিরঞ্জন মণ্ডল। তাঁর বিরুদ্ধে কর্তব্যে গাফিলতি তহবিলের অব্যবস্থা-সহ একাধিক অভিযোগ তুলেছিলেন বিশ্ববিদ্যালয়ের পড়ুয়ারা। অভিযোগ সামনে রেখে শুক্রবার পরিচালন সমিতির বৈঠকে আলোচনা হয়। সেখানেই এই সিদ্ধান্ত গৃহীত হয় বলে জানিয়েছেন পরিচালন সমিতির সভাপতি স্বপনকুমার পান।

কলেজ সূত্রে খবর, তিন মাস আগেই নিরঞ্জন মণ্ডলকে শোকজ করে কলেজের পরিচালন সমিতি। ২৮ মার্চ কলেজের পরিচালন সমিতির বৈঠক বসে। প্রিন্সিপালের দেওয়া জবাব নিয়ে সবিস্তারে আলোচনা করা হয়। কলেজ পরিচালন সমিতির সভাপতি জানান, প্রিন্সিপালের উত্তর যথাযথ নয় বলে বিবেচিত হওয়ায় পরিচালন সমিতির সংখ্যাগরিষ্ঠের মতামতের ভিত্তিতে প্রিন্সিপালকে সাসপেন্ড করা হয়েছে।

আরও পড়ুন: বসন্ত উধাও, ‘হট’ ডে কলকাতায়! গরমের সতর্কতা জারি হাওয়া অফিসের

যদিও নিরঞ্জন মণ্ডল তাঁর বিরুদ্ধে ওঠা সব অভিযোগ অস্বীকার করেছেন। তইনি জানান, কলেজে কর্মীর অপ্রতুলতা, অ্যাকাউন্টের কাজ করার মতো সুনির্দিষ্ট কর্মী না থাকা এবং অসহযোগিতার জন্যই সংশ্লিষ্ট সমস্যাগুলো তৈরি হয়। একই সঙ্গে তিনি আরও জানান, এই সিদ্ধান্তকে চ্যালেঞ্জ করে তিনি আদালতের দ্বারস্থ হবেন। এমনকী, তিনি আর্থিক অব্যবস্থারও অভিযোগ উড়িয়ে দিয়েছেন।

দেখুন আরও খবর: